ฉันสามารถติดต่อกับผู้ใช้ของฉันและสร้างผู้ให้บริการออกใบรับรองของฉันได้อย่างไร
หลังผู้ช่วยใบรับรองได้สร้างผู้ให้บริการออกใบรับรอง ให้ใช้ปุ่ม “ส่งจดหมายคำเชิญ…” เพื่อเขียนอีเมลที่มีไฟล์การกำหนดค่าซึ่งให้มาเป็นไฟล์แนบ คุณต้องให้ที่อยู่อีเมลของผู้ใช้ที่ร้องขอใบรับรองจากคุณ

โฟลเดอร์ผู้ให้บริการออกใบรับรองคืออะไร
โฟลเดอร์นี้ประกอบด้วยไฟล์ที่สร้างผู้ให้บริการออกใบรับรองของคุณ ซึ่งรวมถึงไฟล์การกำหนดค่าและใบรับรองที่สร้างผู้ให้บริการออกใบรับรอง 

ฉันสามารถจัดทำใบรับรองของผู้ให้บริการออกใบรับรองให้แก่ผู้ใช้ของฉันได้อย่างไร
เพื่อให้ผู้ใช้สามารถใช้ใบรับรองของตนได้สำเร็จ คุณต้องให้ใบรับรองจากผู้ให้บริการออกใบรับรองที่คุณสร้างขึ้น ผู้ช่วยใบรับรองจะสร้างไฟล์ PEM (.pem) ขึ้นโดยอัตโนมัติซึ่งประกอบด้วยใบรับรองเหล่านี้ ไฟล์นี้อยู่ในโฟลเดอร์ผู้ให้บริการออกใบรับรอง คุณควรให้ไฟล์ .pem นี้แก่ผู้ใช้ของคุณในตำแหน่งที่ปลอดภัย เพื่อให้ปลอดภัยมากยิ่งขึ้น อย่าส่งไฟล์เหล่านี้ให้ผู้ใช้ผ่านทางอีเมล ให้ใช้งานไฟล์บนเซิร์ฟเวอร์ไฟล์ที่ปลอดภัย ที่เก็บ LDAP หรือใช้ดิสก์ที่ถอดออกได้ เมื่อผู้ใช้เปิดไฟล์ .pem การเข้าถึงพวงกุญแจจะช่วยทำเครื่องหมายใบรับรองของผู้ให้บริการออกใบรับรองว่า “เชื่อถือได้” ใบรับรองที่เชื่อถือไม่ได้จะแสดงเป็น “ใบรับรองรากนี้ไม่น่าเชื่อถือ”

ฉันจะออกใบรับรองใหม่ให้แก่ผู้ใช้ก่อนใบรับรองหมดอายุได้อย่างไร
เมื่อคุณได้รับอีเมลคำขอเซ็นชื่อใบรับรอง (CSR) จากผู้ใช้ โปรดตรวจสอบให้แน่ใจว่าคุณได้บันทึกอีเมลนั้นเพื่อต่ออายุใบรับรองให้ผู้ใช้รายดังกล่าวสามารถใช้ได้ในอนาคต คลิกไฟล์แนบในอีเมลเพื่อออกใบรับรองใบใหม่ ควรออกใบรับรองใบใหม่ก่อนวันหมดอายุของใบรับรองนั้น เพื่อให้ผู้ใช้ของคุณไม่ต้องกังวลเรื่องการร้องขอใบรับรองใบใหม่จากคุณ